Վեհափառ Հայրապետի բանբերի այս յայտարարութիւններէն վերջ, այս առաւօտեան կանուխ ժամերուն Հայաստանի ոստիկանութեան կողմէ այդ իբրեւ թէ ցուցարարները դուրս բերուեցան դիւանատունէն։ Մայր Աթոռի աղբիւրները հաղորդեցին, որ տարածքի ազատումէն վերջ դիւանատան երդիքին տակ տեղի ունեցաւ տունօրհնէք։ Արարողութեան հանդիսապետեց Տ. Արշակ Եպսկ. Խաչատրեան։ Դժբախտաբար, թէեւ Վեհարանի տարածքը ազատուած է, սակայն Մայրավանքի տարածքէն ներս տհաճ ու անբաղձալի երեւոյթները կը շարունակուին։ ԳՀԽ-ի նստաշրջանին զուգահեռ Տրդատի կամարին շուրջ տեղի կ՚ունենայ բողոքի ցոյց մը։ Այսօրուան իրադարձութիւններուն կը սպասուի հետաքրքրութեամբ։